શહેરના રૈયાનાકા ટાવર પાસે રહેતા અને ઘર પાસે જ ગ્લાસવેરનો વેપાર કરતા હુસેનભાઇ મહંમદભાઇ માંકડા નામના વ્હોરા વેપારીએ ભક્તિનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ 25ના રોજ સાંજે મારી બહેન અરવા વાહન લઈને મારા લગ્નની કંકોત્રી આપવા નીકળી હતી દરમિયાન સાંજે સાડા સાતેક વાગ્યે ફોન આવ્યો હતો અને તેને જલારામ ચોક ધર્મજીવન સોસાયટીમાં સામેથી આવતા બાઈક સાથે પોતાનું વાહન અડી જતા તેઓ માથાકૂટ કરતા હોય તેવું જણાવતા હું અને પિતા મહંમદભાઇ ત્યાં ગયા હતા ત્યારે એક યુવક અને એક બહેન તેની સાથે ઝઘડો કરતા હતા ત્યારે એક કૈલાશ નામના શખ્સને બોલાવતા તે પણ આવી ગયો હતો અને એક અજાણ્યો શખ્સ પણ ધસી આવ્યો હતો આ લોકોએ વાહન અથડાવવા મુદ્દે ઝઘડો કરી મને માથામાં ધોકો મારી દીધો હતો પિતા વચ્ચે પડતા તેમને હાથમાં ઇજા થઇ હતી જયારે ઇન્દુબેન નામની મહિલા મારી બહેનને ફડાકાઓ મારતી હતી લોકો એકઠા થઇ જતા આ ચારેય નાશી છૂટ્યા હતા સારવાર અર્થે હોસ્પિટલે લઇ ગયા હતા આ અંગે ઇન્દુબેન, તેનો દીકરો, કૈલાશ અને એક અજાણ્યા શખ્સ સામે ફરિયાદ નોંધાવતા પીએસઆઇ ડી એ ધાંધલ્યા સહિતના સ્ટાફે જરૂરી કાર્યવાહી હાથ ધરી છે